CELEX: 32018D0993
Language: hu
Date: 2018-07-11 00:00:00
Title: A Bizottság (EU) 2018/993 határozata (2018. július 11.) az (EU) 2017/1214, az (EU) 2017/1215, az (EU) 2017/1216, az (EU) 2017/1218 és az (EU) 2017/1219 határozatnak az átmeneti időszak hossza tekintetében történő módosításáról (az értesítés a C(2018) 4312. számú dokumentummal történt) (EGT-vonatkozású szöveg.)

13.7.2018   
            
            
               HU
            
            
               Az Európai Unió Hivatalos Lapja
            
            
               L 177/14
            
         A BIZOTTSÁG (EU) 2018/993 HATÁROZATA
   (2018. július 11.)
   az (EU) 2017/1214, az (EU) 2017/1215, az (EU) 2017/1216, az (EU) 2017/1218 és az (EU) 2017/1219 határozatnak az átmeneti időszak hossza tekintetében történő módosításáról
   
      
         (az értesítés a C(2018) 4312. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
   az Európai Unió ökocímkézésért felelős bizottságával folytatott konzultációt követően,
   mivel:
   
               (1)
            
            
               A 2011/382/EU bizottsági határozatot (2) felváltotta az (EU) 2017/1214 bizottsági határozat (3), amely felülvizsgált kritériumokat és követelményeket állapított meg a kézi mosogatószerekre vonatkozóan. Annak érdekében, hogy a gyártóknak elegendő idő álljon rendelkezésükre az (EU) 2017/1214 határozatnak megfelelő termékváltoztatások végrehajtására, az említett határozat átmeneti időszakot állapít meg azon gyártók számára, akiknek a termékei a 2011/382/EU határozatban előírt kritériumok alapján már megkapták a kézi mosogatószerekre vonatkozó uniós ökocímkét. Ez a 12 hónapos átmeneti időszak 2018. június 22-én lejár.
            
         
               (2)
            
            
               A 2012/720/EU bizottsági határozatot (4) felváltotta az (EU) 2017/1215 bizottsági határozat (5), amely felülvizsgált kritériumokat és követelményeket állapított meg az ipari és intézményi felhasználásra szánt gépi mosogatószerekre vonatkozóan. Annak érdekében, hogy a gyártóknak elegendő idő álljon rendelkezésükre az (EU) 2017/1215 határozatnak megfelelő termékváltoztatások végrehajtására, az említett határozat átmeneti időszakot állapít meg azon gyártók számára, akiknek a termékei a 2012/720/EU határozatban előírt kritériumok alapján már megkapták az ipari és intézményi felhasználásra szánt gépi mosogatószerekre vonatkozó uniós ökocímkét. Ez a 12 hónapos átmeneti időszak 2018. június 22-én lejár.
            
         
               (3)
            
            
               A 2011/263/EU bizottsági határozatot (6) felváltotta az (EU) 2017/1216 bizottsági határozat (7), amely felülvizsgált kritériumokat és követelményeket állapított meg a gépi mosogatószerekre vonatkozóan. Annak érdekében, hogy a gyártóknak elegendő idő álljon rendelkezésükre az (EU) 2017/1216 határozatnak megfelelő termékváltoztatások végrehajtására, az említett határozat átmeneti időszakot állapít meg azon gyártók számára, akiknek a termékei a 2011/263/EU határozatban előírt kritériumok alapján már megkapták a gépi mosogatószerekre vonatkozó uniós ökocímkét. Ez a 12 hónapos átmeneti időszak 2018. június 22-én lejár.
            
         
               (4)
            
            
               A 2011/264/EU bizottsági határozatot (8) felváltotta az (EU) 2017/1218 bizottsági határozat (9), amely felülvizsgált kritériumokat és követelményeket állapított meg a mosószerekre vonatkozóan. Annak érdekében, hogy a gyártóknak elegendő idő álljon rendelkezésükre az (EU) 2017/1218 határozatnak megfelelő termékváltoztatások végrehajtására, az említett határozat átmeneti időszakot állapít meg azon gyártók számára, akiknek a termékei a 2011/264/EU határozatban előírt kritériumok alapján már megkapták a mosószerekre vonatkozó uniós ökocímkét. Ez a 12 hónapos átmeneti időszak 2018. június 22-én lejár.
            
         
               (5)
            
            
               A 2012/721/EU bizottsági határozatot (10) felváltotta az (EU) 2017/1219 bizottsági határozat (11), amely felülvizsgált kritériumokat és követelményeket állapított meg az ipari és intézményi felhasználásra szánt mosószerekre vonatkozóan. Annak érdekében, hogy a gyártóknak elegendő idő álljon rendelkezésükre az (EU) 2017/1219 határozatnak megfelelő termékváltoztatások végrehajtására, az említett határozat átmeneti időszakot állapít meg azon gyártók számára, akiknek a termékei a 2012/721/EU határozatban előírt kritériumok alapján már megkapták az ipari és intézményi felhasználásra szánt mosószerekre vonatkozó uniós ökocímkét. Ez a 12 hónapos átmeneti időszak 2018. június 22-én lejár.
            
         
               (6)
            
            
               Több, uniós ökocímkét odaítélő nemzeti szervezet arról tájékoztatta a Bizottságot, hogy az uniós ökocímkét odaítélő szerződések megújítására irányuló kérelmek nagy száma miatt az említett átmeneti időszakokat hat hónappal szükséges meghosszabbítani. A Bizottság által elvégzett értékelés megerősítette az átmeneti időszakok hat hónappal történő meghosszabbításának szükségességét.
            
         
               (7)
            
            
               Ezért az (EU) 2017/1214, az (EU) 2017/1215, az (EU) 2017/1216, az (EU) 2017/1218 és az (EU) 2017/1219 határozatot ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Az (EU) 2017/1214 határozat 7. cikke (3) bekezdésének helyébe a következő szöveg lép:
   
      „(3)   A 2011/382/EU határozatban megállapított kritériumok alapján odaítélt uniós ökocímkék 2018. december 22-ig használhatóak.”
   
   2. cikk
   Az (EU) 2017/1215 határozat 7. cikke (3) bekezdésének helyébe a következő szöveg lép:
   
      „(3)   A 2012/720/EU határozatban megállapított kritériumok alapján odaítélt uniós ökocímkék 2018. december 26-ig használhatóak.”
   
   3. cikk
   Az (EU) 2017/1216 határozat 7. cikke (3) bekezdésének helyébe a következő szöveg lép:
   
      „(3)   A 2011/263/EU határozatban megállapított kritériumok alapján odaítélt uniós ökocímkék 2018. december 26-ig használhatóak.”
   
   4. cikk
   Az (EU) 2017/1218 határozat 7. cikke (3) bekezdésének helyébe a következő szöveg lép:
   
      „(3)   A 2011/264/EU határozatban megállapított kritériumok alapján odaítélt uniós ökocímkék 2018. december 26-ig használhatóak.”
   
   5. cikk
   Az (EU) 2017/1219 határozat 7. cikke (3) bekezdésének helyébe a következő szöveg lép:
   
      „(3)   A 2012/721/EU határozatban megállapított kritériumok alapján odaítélt uniós ökocímkék 2018. december 26-ig használhatóak.”
   
   6. cikk
   Ennek a határozatnak a tagállamok a címzettjei.
   
      Kelt Brüsszelben, 2018. július 11-én.
      
         
            a Bizottság részéről
         
         Karmenu VELLA
         
            a Bizottság tagja
         
      
   
   
      (1)  HL L 27., 2010.1.30., 1. o.
   
   
      (2)  A Bizottság 2011/382/EU határozata (2011. június 24.) a kézi mosogatószerek uniós ökocímkéjének odaítélésére vonatkozó ökológiai kritériumok megállapításáról (HL L 169., 2011.6.29., 40. o.).
   
      (3)  A Bizottság (EU) 2017/1214 határozata (2017. június 23.) a kézi mosogatószerek uniós ökocímkéjének odaítélésére vonatkozó kritériumok megállapításáról (HL L 180., 2017.7.12., 1. o.).
   
      (4)  A Bizottság 2012/720/EU határozata (2012. november 14.) az automata mosogatógépekhez való, ipari és intézményi felhasználásra szánt mosogatószerek uniós ökocímkéjének odaítélésére vonatkozó ökológiai kritériumok megállapításáról (HL L 326., 2012.11.24., 25. o.).
   
      (5)  A Bizottság (EU) 2017/1215 határozata (2017. június 23.) az ipari és intézményi felhasználásra szánt gépi mosogatószerek uniós ökocímkéjének odaítélésére vonatkozó kritériumok megállapításáról (HL L 180., 2017.7.12., 16. o.).
   
      (6)  A Bizottság 2011/263/EU határozata (2011. április 28.) a gépi mosogatószerek uniós ökocímkéjének odaítélésére vonatkozó ökológiai kritériumok megállapításáról (HL L 111., 2011.4.30., 22. o.).
   
      (7)  A Bizottság (EU) 2017/1216 határozata (2017. június 23.) a gépi mosogatószerek uniós ökocímkéjének odaítélésére vonatkozó kritériumok megállapításáról (HL L 180., 2017.7.12., 31. o.).
   
      (8)  A Bizottság 2011/264/EU határozata (2011. április 28.) a mosószerek uniós ökocímkéjének odaítélésére vonatkozó ökológiai kritériumok megállapításáról (HL L 111., 2011.4.30., 34. o.).
   
      (9)  A Bizottság (EU) 2017/1218 határozata (2017. június 23.) a mosószerek uniós ökocímkéjének odaítélésére vonatkozó kritériumok megállapításáról (HL L 180., 2017.7.12., 63. o.).
   
      (10)  A Bizottság 2012. november 14-i 2012/721/EU határozata az ipari és intézményi felhasználásra szánt mosószerek uniós ökocímkéjének odaítélésére vonatkozó ökológiai kritériumok megállapításáról (HL L 326., 2012.11.24., 38. o.).
   
      (11)  A Bizottság (EU) 2017/1219 határozata (2017. június 23.) az ipari és intézményi felhasználásra szánt mosószerek uniós ökocímkéjének odaítélésére vonatkozó kritériumok megállapításáról (HL L 180., 2017.7.12., 79. o.).